NORAKSTS

|  |  |
| --- | --- |
| 22.12.2022. | Nr.18/27 |

###### GROZĪJUMI JELGAVAS VALSTSPILSĒTAS DOMES 2022. GADA 25. MARTA LĒMUMĀ NR.5/6 “PAR LĪDZDALĪBAS PROJEKTU IDEJU ĪSTENOŠANAS KONKURSA ORGANIZĒŠANU”

(ziņo: I.Škutāne)

**Atklāti balsojot: PAR – 12** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors), **PRET – 1** (G.Kurlovičs), **ATTURAS – 2** (A.Rublis, A.Tomašūns),

Saskaņā ar likuma “Par pašvaldībām” 12.pantu, 15.panta pirmās daļas 2.punktu un 41.panta pirmās daļas 2.punktu,

**JELGAVAS VALSTSPILSĒTAS PAŠVALDĪBAS DOME NOLEMJ:**

Izdarīt Jelgavas valstspilsētas domes 2022. gada 25. marta lēmumā Nr.5/5 “Par līdzdalības projektu ideju īstenošanas konkursa organizēšanu” (turpmāk – Lēmums) un tā pielikumā “Nolikums “Par līdzdalības projektu ideju īstenošanas konkursu”” (turpmāk – nolikums) šādus grozījumus:

1. Izteikt Lēmuma 4.punktu šādā redakcijā:

“4. Piešķirt Jelgavas valstspilsētas pašvaldības iestādei “Pilsētsaimniecība” finanšu līdzekļus Konkursa kārtībā izvēlēto projektu ideju īstenošanai saskaņā ar ikgadējo Jelgavas valstspilsētas pašvaldības budžetu.”

1. Izteikt nolikuma 9. un 10.punktu šādā redakcijā:

“9. Viena Projekta īstenošanai prognozējamais finanšu līdzekļu apjoms ir ne vairāk kā 20 000 *euro*, ieskaitot visus nodokļus un nodevas, kā arī iespējamo izmaksu pieaugumu Projekta īstenošanas stadijā.

10. Finansējuma piešķiršanai tiek virzīts Projekts, kas atbilst šādiem kritērijiem:

10.1. Projekta īstenošanas vieta ir sabiedrībai pieejama, publiskā lietošanā esoša Pašvaldībai piederoša vai piekrītoša publiska ārtelpa;

10.2. īstenojamā Projekta ideja atbilst attiecīgā zemesgabala atļautās izmantošanas veidam;

10.3.  zemesgabals, uz kura paredzēta Projekta īstenošana, nav nepieciešams Pašvaldības autonomās funkcijas izpildei un tā izmantošanai nepastāv apgrūtinājumi;

10.4. Projekta īstenošanas rezultātā tiks uzlabota apkaimes publiskā infrastruktūra, un šiem uzlabojumiem ir sabiedriski nozīmīga vērtība;

10.5. Projektam nedrīkst būt komerciāls, reliģisks vai politisks raksturs.”

1. Papildināt nolikumu ar 17.1.1 punktu šādā redakcijā:

“17.1 lūgt Iesniedzējam precizēt pieteikumu, nemainot to pēc būtības, ja tas nepieciešams iesniegtā pieteikuma vērtēšanai un Projekta īstenošanas iespējamības noteikšanai”.

1. Papildināt nolikumu ar 17.6.1 punktu šādā redakcijā:

“17.6.1 lemt par Konkursa balsojuma termiņa pagarinājumu”.

1. Aizstāt nolikuma 19.1.punktā vārdu “pielikumā” ar skaitli un vārdu “1.pielikums”.
2. Papildināt nolikuma 19.5.punktu aiz vārda “tāme” ar skaitli, vārdu un simboliem “(2.pielikums)”.
3. Izteikt nolikuma 26.punktu šādā redakcijā:

“26.  Iesniedzējs ir tiesīgs grozīt iesniegto pieteikumu pirms pieteikuma iesniegšanas termiņa beigām vai pēc pieteikuma iesniegšanas termiņa beigām, ja saņemts atiecīgs Komisijas lūgums, kā arī atsaukt pieteikumu līdz balsošanas termiņa sākumam.”

1. Papildināt nolikumu ar 47.1 punktu šādā redakcijā:

“47.1 Projektu īsteno ne vēlāk kā 24 mēnešu laikā no tā apstiprināšanas brīža.”

1. Izteikt nolikuma pielikuma “Projekta idejas pieteikuma veidlapa” pielikuma norādē vārdu “Pielikums” ar skaitli un vārdu “1.pielikums”.
2. Izteikt nolikuma pielikuma “Projekta idejas pieteikuma veidlapa” 2.5.punktu šādā redakcijā:

|  |
| --- |
| **2.5. Projekta idejas īstenošanai nepieciešamais finansējums (*euro*)**  ***(****kopējais finansējuma apmērs saskaņā ar plānoto izmaksu tāmi - pieteikuma 2.pielikums)* |
|  |

1. Papildināt nolikumu ar 2.pielikumu “Plānotā izmaksu tāme” (pielikumā).

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja  B.Jēkabsone

2022. gada 22. decembrī